**Toamna**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Motto : ,,Toamna este primavara iernii,, - Henri de Toulouse Lautrec

Sunt patru anotimpuri care se tot perindă majestuos,

Și fiecare-n felul său este asemeni de frumos

Încât te-ntrebi ce demiurg le-a ticluit și proiectat;

Din toate însă nu-i nici unul precum e toamna de bogat

În roade, vârfuind hambarul și fructe dulci înmiresmate

Dar și peisaje care parcă se cer neapărat pictate.

Cum primăvara pentru vară e un preludiu colorat

Prefigurând verdeața ei și caldul de nesuportat,

Și toamna-i primăvara iernii cu timpul rece și noros

Păduri de-aramă care-anunță că vine timpul cel geros,

Că vine iarna implacabil și trebuie să pregătim

Cămara cu provizii, lemne, ca să putem să ne-ncălzim.

A început și școala iară mai toți boboci-s în careu

Unde-a trecut atâta vreme? parcă așa eram și eu

Când au trecut atâtea toamne? of Doamne, am îmbătrânit

Părul mi-e nins în plină toamnă, doar inima n-a-ncărunțit!

Ea tot iubește bat-o vina, chiar de e toamnă-n emisferă

Arunc ochiade la vecina (mai tânără, din altă eră!)

Ea îmi zâmbește enigmatic și mă întreabă cu-nțeles:

Tataiule, e grea sacoșa, hai să ți-o duc și dai un nes!